Malacky

Malacky (slovački: Malacky, njemački: Malatzka, mađarski: Malacka) su grad u Slovačkoj, u okviru Bratislavskog kraja. Prirodni uslovi Malacky su smešteni u krajnje zapadnom delu države, blizu granice sa Austrijom (10 kilometara zapadno od grada). Glavni grad države, Bratislava, nalazi se 35 km severno od grada. Reljef: Malacky su se razvili u dolini reke Morave, koja je granica ka susednoj Austriji. Nadmorska visina grada je oko 160 metara. Zapadno od grada izdiže se planina Mali Karpati. Klima: Klima u Malackyma je umereno kontinentalna. Vode: Pored Malackyh protiče reka Morava, najvažnija reka u državi. Historija Ljudska naselja na ovom prostoru datiraju još iz praistorije (Puhovska kultura). Naselje pod današnjim imenom prvi put se spominje u 1206. godine, a 1653. godine naselje je dobilo gradska prava. Tokom sledećih vekova grad je bio u sastavu Ugarske kao oblasno trgovište. Krajem 1918. godine. Malacky su postale deo novoosnovane Čehoslovačke. U vreme komunizma grad je naglo industrijalizovan, pa je došlo do naglog povećanja stanovništva. Posle osamostaljenja Slovačke grad je postao njeno značajno središte, ali je došlo i do problema vezanih za prestrukturiranje privrede. Stanovništvo Danas Malacky imaju oko 18.800 stanovnika i poslednjih godina broj stanovnika opada. Etnički sastav: Po popisu iz 2021. godine sastav je sledeći: Slovaci - 89,4%, Česi - 0,9%, Romi - 0,1%, ostali. Verski sastav: Po popisu iz 2021. godine sastav je sledeći: rimokatolici - 51,0%, ateisti - 35,9%, luterani - 1,4%, ostali. Galerija slika Povezano Puhovska kultura Reference Vanjske veze Datoteke u vezi s temom Malacky na Wikimedijinoj ostavi Službene stranice‍ (sk)